32006R0785
L 138/7
JURNALUL OFÍCIAL AL UNIUNII EUROPENE
REGULAMENTUL (CE) NR. 785/2006 AL COMISIEI
din 23 mai 2006
de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak (1) și, în special, articolul 11 litera (b) al acestuia,
întrucât:
(1)
Anexa IV la Regulamentul (CE) nr. 1210/2003 cuprinde lista persoanelor fizice și juridice, a organismelor și a entităților asociate regimului fostului președinte Saddam Hussein, cărora li se aplică înghețarea fondurilor și a resurselor economice prevăzută de acest regulament.
(2)
La 12 mai 2006, Comitetul pentru sancțiuni al Consiliului de Securitate al Organizației Națiunilor Unite a hotărât să modifice lista care cuprinde numele lui Saddam Hussein și ale altor înalți responsabili ai fostului regim irakian, ale membrilor de familie apropiați și ale entităților deținute sau controlate personal de către aceștia sau de către persoane care acționează în numele acestora sau în conformitate cu instrucțiunile acestora, cărora ar trebui să li aplice înghețarea fondurilor și a resurselor economice. Prin urmare, anexa IV ar trebui modificată în consecință.
(3)
Anexa III la Regulamentul (CE) nr. 1210/2003 cuprinde numele persoanelor juridice, ale organismelor și entităților adăugate de Regulamentul (CE) nr. 979/2004 al Comisiei (2). În scopul alinierii la lista întocmită de Comitetul pentru sancțiuni al Consiliului de Securitate al Organizației Națiunilor Unite, este în prezent necesar ca aceste nume să fie incluse în Anexa IV la Regulamentul (CE) nr. 1210/2003.
(4)
În scopul asigurării eficienței măsurilor prevăzute de prezentul regulament, acesta trebuie să intre în vigoare de îndată,
ADOPTĂ PREZENTUL REGULAMENT:
Articolul 1
(1) Anexa III la Regulamentul (CE) nr. 1210/2003 se modifică în conformitate cu Anexa I la prezentul regulament.
(2) Anexa IV la Regulamentul (CE) nr. 1210/2003 se modifică în conformitate cu Anexa II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 mai 2006.